Pécs-Baranyai Kereskedelmi és Iparkamara

InnoElectro 2023 Expo & hibrid B2B fórum
2023-03-28 09:00 - 18:00 (Europe/Helsinki) | Online és onsite (MOM Sportközpont in Budapest), Csörsz utca 14-16, Budapest, 1123
Az InnoElectro 2023 kiállítás mellett rendezendő hibrid B2B üzletember találkozót az Enterprise Europe Network támogatja. Az esemény helyszíne Budapest, MOM Sportközpont, ahol a rendezvény az évente megrendezésre kerülő InnoElectro kiállítással párhuzamosan kerül megvalósításra. A B2B rendezvényre személyesen és online is be lehet csatlakozni az alábbi link segítségével.
https://innoelectro-2023-expo.b2match.io/
A rendezvény az elektronikai ipar résztvevői számára a következő területeken kínál lehetőséget a kapcsolatépítésre, tudásmegosztásra és új megoldások keresésére:

Elektronikai alkatrészek
Gyártóeszközök és anyagok
Gyártási folyamatok, gyártástechnológia, minőségbiztosítás
Automatizálás, irányítástechika, robottechnika
Magas minőségi követelményeket támasztó ágazatok (autóelektronika, orvoselektronika, repülés-, űr és haditechnika)
Méréstechnika, hibaanalízis
Világítástechnika
Biztonságtechnika
Ipari villamos berendezések
Tervezőrendszerek, ipari szoftverek
Tervezés, fejlesztés
Gyártásszolgáltatás
Műszaki, kereskedelmi, logisztikai szolgáltatások
Szakmai továbbképzés, oktatás

A B2B rendezvényre az elmúlt évben közel 100 résztvevő jelentkezett 14 országból.
A személyes B2B időpontja: 2023. március 28. (kedd) 10:00 – 18:00
Az online B2B időpontja: 2023. március 27., 29., 30., 31.
Részvételi feltétel: díjmentes, de regisztrációhoz kötött.
Regisztráció határideje: 2023. március 30.
Regisztráció és aktuális információk: https://innoelectro-2023-expo.b2match.io/
Megvalósulás módja:

Helyszín: online illetve Budapest, MOM Sportközpont
20 perces tárgyalások

A profiljukat feltöltők egyúttal a tárgyalópartnerek kiválasztását is megkezdhetik!

Regionális logisztikai együttműködési konferencia és online B2B
2022-04-14 08:00 - 2022-04-27 17:00 | online
Az Aradi Kereskedelmi és Iparkamara 2022. április 13-án Regionális logisztikai együttműködési konferenciát szervez Budapesten. A konferencia után, április 14. és 27. között, a regisztrált résztvevők 14 napig online megbeszéléseket folytathatnak egymással, és azokkal is kapcsolatba léphetnek, akik a fizikai eseményen nem tudtak jelen lenni.
A kapcsolatépítő rendezvényre Romániából, Magyarországról és több más európai országból érkeznek cégek (kivitelezők, logisztikai szolgáltatók és szakemberek). Ez egy egyedülálló lehetőség új üzleti kapcsolatok és együttműködések kialakítására.
Az esemény két részben zajlik, személyes konferencia és on-line B2B találkozók keretében.

Fizikai részvétel – 2022. április 13. Regionális logisztikai együttműködési konferencia – Budapest Marriott Hotel 10.00-17.00 óra között kávészünetekkel, konferencia ülésekkel és ebéddel.
Online részvétel – B2B találkozók 2022. április 14. és 27. között

Főbb témák

Regionális kapcsolatépítés
Logisztika és raktározás
Logisztikai szolgáltatók
Intermodális és gabona logisztika
Gyártók és disztribútorok
Építészek, építőmérnökök és kivitelezők

Miért vegyen részt?

Logisztikai szolgáltatóként – hatékony személyes találkozók segítségével találhat új partnerekre
Piac és értékesítési vezetőként – új Európai ügyfeleket találhat
Termékmenedzserként – technológiai innovációkról beszélhet új partnerekkel és szakértőkkel

Árazás

Fizikai esemény – Regionális logisztikai együttműködési konferencia – Marriott Hotel, Budapest – 100 Euro + ÁFA / résztvevő – A konferencia részletes programja elérhető a honlapon.
Online esemény – B2B találkozók – INGYENES

REGISZTRÁCIÓ

Európai Logisztikai Innovációs Nap - nemzetközi konferencia és üzletember találkozó
2021-06-24 14:00 - 2021-06-25 12:00 | Online
Az Enterprise Europe Network társszervezésében megrendezésre kerülő online rendezvény lehetőséget biztosít kétoldalú üzleti találkozók lebonyolítására, technológiai és szakmai együttműködések kialakítására, valamint befektetői lehetőségek és a szállítmányozáshoz kapcsolódó új technológiai, zöld, okos megoldások, trendek megismerésére.

Kiemelt témák:

IoT
Zöld logisztika
Helymeghatározás
Új trendek, technológiák

A részvétel díjmentes, de előzetes regisztrációhoz kötött:
REGISZTRÁCIÓ

Mobilitás és közlekedés a H2020 keretprogramban - nemzetközi üzletember találkozó
2021-05-27 - 2021-06-01 | Online
Az Enterprise Europe Network társszervezésében megvalósuló online nemzetközi üzletember találkozóra várnak, minden a közlekedésiparban és szállítmányozásban tevékenykedő céget, egyetemet, kutatóintézetet, akik nyitottak új üzleti kapcsolatok, technológiai és lehetséges H2020 együttműködések kialakítására.

Az NKFI Hivatal, a lengyel NCBIR (National Centre for Research and Development), a szlovák SLORD (Szlovák Kutatási és Fejlesztési Kapcsolattartó Iroda) és a litván LINO (Litván K + F kapcsolattartó Iroda), valamint a cseh CZELO (Cseh Kutatási, Fejlesztési és Innovációs Kapcsolattartó Iroda) irodák közös szervezésében megvalósuló virtuális tájékoztató és partnerkereső rendezvény a Horizont Európa keretprogram Közlekedés területére fókuszál, a pályázni szándékozóknak bemutatva a megnyíló finanszírozási lehetőségeket és a kapcsolódó szakpolitikai hátteret.

A rendezvény bemutatkozási lehetőséget is biztosít azon vállalkozásoknak, egyetemeknek, kutatóintézeteknek, nonprofit szervezeteknek, amelyek jövőbeli projekt partnereiket keresik. Lehetőség lesz projekt ötletek rövid ismertetésére, valamint B2B megbeszélésekre is.
A rendezvény ingyenes, de regisztrációhoz kötött:
REGISZTRÁCIÓ

A gyártás és kiskereskedelem új korszaka - nemzetközi üzletember találkozó
2021-04-14 - 2021-04-29 | Online
Az online rendezvény keretében a gyártók, kereskedők és technológiai vállalatok vehetnek részt szakmai programokon és folytathatnak üzleti tárgylásokat potenciális partnerekkel, felkészülve a fellendülési szakaszra, hiszen a vállalkozásoknak mind üzleti tevékenységük, mind technológiai felkészültségük folyamatos megújítására kell törekedniük.

Az üzleti tárgyalások mellett tematikus workshopokon vehetnek részt a gyártási és a kiskereskedelmi szektor képviselői egyaránt.
Kiemelt témák- GYÁRTÁS (2021.04.14-15.)

Ipar 4.0 – elmélet és gyakorlat a termelési folyamatokban
Fenntarthatóság és költségcsökkentés

Kiemelt témák – KERESKEDELEM (2021.04.28-29.)

Érintésmentes megoldások – a kattintásos kiskereskedelemi modell
Minőségi üzlet – minőségi ügyfelek

Az online rendezvényre az Enterprise Europe Network és a Máltai Kereskedelmi és Iparkamara társszervezésében kerül sor.
A részvétel díjmentes, de előzetes regisztrációhoz kötött:
REGISZTRÁCIÓ

IPEC 2021 - Digitalizáció és fenntarthatóság a termelésben
2021-03-03 09:30 - 15:00 | Online
Az Enterprise Europe Network és a Német Kereskedelmi és Iparkamara szervezésében online nemzetközi konferencia és üzletember találkozó kerül merendezésre, melynek központi témája a fenntartható digitális üzleti modellek különböző ipari folyamatokhoz.

A rendezvény során a résztvevők a következő programokon vehetnek részt:

inspiráló előadások
kétoldalú üzleti tárgyalások
start up és scale up vállalkozások számára PITCH lehetőség
tematikus workshopok a legújabb trendekre épülve

Kiemelt témák:

körforgásos gazdaság és újrahasznosítási technológiák
digitális és fenntartható üzleti modellek
mesterséges intelligencia és blokklánc technológia
automatizáció és robotika
fenntartható logisztika

Az online rendezvényen való részvétel díjmentes, de előzetes regisztrációhoz kötött:
REGISZTRÁCIÓ

Brexit utáni logisztikai kihívások és tapasztalatok - online rendezvény angol nyelven
2021-02-18 15:00 - 16:00 | Online
A British Chamber of Commerce in Hungary szervezésében Navigating the World of Logistics Post-Brexit címmel tartanak online rendezvényt február 18-án.

Az angol nyelvű rendezvény témája a Brexit utáni logisztikai kihívások és tapasztalatok.
Bővebb információ az eseményről és előadókról a következő linken elérhető: https://bcch.com/?p=2383
A regisztráció a rendezvényre ingyenes, regisztrálni az alábbi linken lehetséges:
REGISZTRÁCIÓ
A férőhelyek száma korlátozott, ezért a jelentkezéseket azok beérkezésének sorrendjében fogadják el.

Hogyan szállítsunk Kínába
2021-01-21 08:30 - 10:00 | Online
Magyarország Csungkingi Főkonzulátusának együttműködésével szervez webináriumot, melynek fő témái a Magyarországról Kínába, illetve a Kínából Magyarországra történő szállítmányozási lehetőségek lesznek. A rendezvény fő előadói a logisztikai cégek, akik gyakorlati tanácsokkal tudják segíteni az érdeklődő cégeket.

A konferencia magyar és angol nyelven zajlik, a kínai partnerek angol nyelvű előadásaihoz tolmácsolást nem tudunk biztosítani!

PROGRAMTERV

Moderátor:

8.30-8:35
Nádasi Tamás, az MKIK Magyar-Kínai Tagozatának elnöke

Megnyitó beszéd
Nádasi Tamás, a Magyar-Kínai Tagozat elnöke

8.35-8:50
Szállítmányozási tudnivalók a Kínával való kereskedelem vonatkozásában
Dr. Doór Zoltán, Magyar Logisztikai Szövetség elnöke

8.50-9.05
Szállítási opciók Kínából Magyarországra
Benkő Bence, Az EKOL Logistics képviselője

9.05-9.20
Szállítmányozási lehetőségek exportáló és importáló cégek számára – az EKOL Logistics kínai partnere
A YuXinOu képviselője

9.20-9.35       Gyógyszerkészítmények szállítása
A Sinopharm képviselője (felkérés alatt)

9.35-10.00    Kérdések és válaszok+gyógyszeripari kerekasztal megbeszélés

Részvétel feltételei
Jelentkezési határidő: 2021. január 19., kedd, 12.00 óra
A férőhelyek száma korlátozott, ezért a jelentkezéseket azok beérkezésének sorrendjében fogadjuk el.
A rendezvényen való részvétel ingyenes, de előzetes online regisztrációhoz kötött.
Az eseményre csak azon vállalkozások jelentkezését tudjuk elfogadni, amelyek a kamarai regisztrációs kötelezettségüknek eleget tettek.

A csatlakozáshoz szükséges linket és információkat 2021. január 20-án, szerdán délután küldik meg e-mailen a jelentkezőknek.

REGISZTRÁCIÓ
